TM ลุ้นขาขึ้นรอบใหม่
คุณค่าบริษัท แม้ว่าก่อนหน้าราคาหุ้นบนกระดานของหุ้น TM ห …
2 ก.พ. 2561

คุณค่าบริษัท
แม้ว่าก่อนหน้าราคาหุ้นบนกระดานของหุ้น TM หรือ บริษัท เทคโนเมดิคัล จำกัด (มหาชน) จะเป็นขาลงเสียส่วนใหญ่ แต่อาจหวังว่าสถานการณ์จะเริ่มมีการเปลี่ยน หลังจากช่วงท้ายของเดือนมกราคม 2561 ที่ผ่านมา ราคาหุ้นมีการฟื้นตัวขึ้นมาให้เห็นบ้างแล้ว “ราคาเริ่มมีการขยับ และมีแรงซื้อเข้ามาเป็นรอบๆ”  แม้ว่า ล่าสุดราคาหุ้นจะอ่อนตัวลงก็ตาม แต่ถือเป็นโอกาสในการเข้าซื้อของถูก
ความเป็นไปได้ของการเข้าเก็งกำไร…เพราะมีการเชื่อกันว่าในช่วงไตรมาสสุดท้ายปี 2560 ผลประกอบการจะมีทิศทางที่เติบโตขึ้นอย่างต่อเนื่องตามฤดูการขาย หรือช่วงไฮซีซั่นนั่นเอง ซึ่งจากเดือนพ.ย.ทำรายได้ไปแล้วกว่า 75 ล้านบาท  และที่สำคัญช่วงท้ายปีบริษัทได้รับคำสั่งซื้อเครื่องปอดและหัวใจเทียมมูลค่า 25 ล้านบาท สามารถบันทึกรายได้เข้าในปี 2560
ส่วนผลการดำเนินงานรวมในช่วงงวด 9 เดือน สิ้นสุดวันที่ 30 กันยายน 2560 ที่ผ่านมา บริษัทสามารถมีรายได้รวมไปแล้ว 448.58 ล้านบาท จากงวดเดียวกันของปีก่อน 410.66 ล้านบาท ขณะที่กำไรทำได้ 16.15 ล้านบาท หรือ 0.052 บาทต่อหุ้น จากงวดเดียวกันของปีก่อน 22.68 ล้านบาท หรือ 0.122 บาทต่อหุ้น
หากดูผลประเมินคร่าวๆ รายได้ของบริษัทในปี 2560 ยังคงเติบโตได้อย่างแข็งแกร่ง…แบบนี้คงไม่แปลกที่ราคาหุ้นจะกลับมาโลดแล่นให้นักลงทุนเข้าเก็งกำไรกันอีกครั้ง…
การันตีกับความแข็งแกร่งของบริษัทมากขึ้น ด้วยผู้บริหาร TM คาดว่ายอดขายในปี 2561 จะเติบโตไม่ต่ำกว่า 15% จากความต้องการใช้อุปกรณ์ใช้แล้วทิ้งมีมากขึ้นเรื่อยๆ เช่น เสื้อกราวน์สำหรับผ่าตัด ถุงมือ ถุงดูดสารคัดหลั่ง เป็นต้น
นอกจากนี้ บริษัทจะพยายามทำให้อัตรากำไรสุทธิเพิ่มเป็น 2 หลัก จากปี 2560 คาดจะรักษาไว้ที่ 5% โดยจะมีการลดค่าใช้จ่ายในส่วนต่างๆ มากขึ้น อีกทั้งยังมีแผนนำเข้าเครื่องกระตุกหัวใจไฟฟ้าอัตโนมัติ (AED) เข้ามาเพื่อจำหน่าย มองว่ามีความต้องการสูง ทั้งนี้บริษัทจะคงสัดส่วนรายได้จากภาครัฐ 60% และจากภาคเอกชน 40%
อีกทั้งจากแผนที่จะเพิ่มจำนวนสินค้า และผลิตภัณฑ์ทางการแพทย์ให้มีความหลากหลายมากขึ้น เพื่อที่จะสามารถนำเสนอสินค้าและผลิตภัณฑ์ทางการแพทย์เพื่อตอบสนองความต้องการของลูกค้าได้เพิ่มสูงขึ้น รวมถึงการขยายตลาดในประเทศกลุ่ม CLMV (กัมพูชา ลาว เมียนมา และเวียดนาม) ให้เพิ่มสูงขึ้น
พร้อมขยายช่องทางการตลาดออนไลน์เพื่อขยายฐานลูกค้าให้กว้างขึ้น ปัจจุบันบริษัทมีฐานลูกค้าที่เป็นโรงพยาบาลรัฐบาลกว่า 500 ราย ทั่วประเทศ และโรงพยาบาลเอกชนกว่า 200 ราย รวมถึงคลินิกหรือสถาบันการแพทย์อื่นๆ ซึ่งมีการสั่งซื้อสินค้าจากบริษัทโดยตรงอีกกว่า 100 รายทั่วประเทศ และที่สำคัญบริษัทอยู่ระหว่างการดำเนินการก่อสร้างอาคารสำนักงานและโชว์รูมแสดงสินค้าบนที่ดินของบริษัท  เพื่อรองรับการเติบโตในอนาคต คาดว่าจะแล้วเสร็จและเปิดดำเนินการได้ภายในปี 2561
สำหรับการขยายตลาดไปยังกลุ่ม CLMV และช่องทางการตลาดออนไลน์จะช่วยให้บริษัทมีความแข็งแกร่งขึ้น
…
ผู้ถือหุ้นรายใหญ่
รายชื่อกรรมการ